Ziziphus jujuba

Bidara cina (nama botani: Ziziphus jujuba) (dari bahasa Yunani ζίζυφον, zízyphonζίζυφον, Henry George Liddell, Robert Scott, A Greek-English Lexicon, on Perseus Digital Library) ialah satu spesies dalam genus Ziziphus dalam keluarga Rhamnaceae. Ia digunakan terutamanya sebagai pokok teduhan yang juga menghasilkan buah seperti buah bidara. Ia boleh didapati dari Iran ke Selatan China dan juga tenggara Eropah dan namanya berbeza mengikut kawasan setermpat. Dalam kawasan Iran, pokok bidara cina ditanam di beberapa bahagian tanah tinggi seperti kawasan Khorasan, Iran. Bidara cina boleh didapati di Afrika Utara, Eropah Selatan dan Mediterranean mempunyai rasa yang manis dan dianggap sebagai ubat herba.

Buahnya ini mempunyai pelbagai khasiat termasuk pelbagai vitamin seperti C, A, B2 dan beberapa mineral seperti kalsium, fosforus, besi.


 Kegunaan 

Buah bidara cina berfungsi sebagai pelawas, mencegah daripada sembelit, menguatkan jantung, melancarkan sistem penghadaman dan amat berguna untuk kesihatan buah pinggang. Selain itu, ia boleh menghilangkan serak, keletihan, bermanfaat bagi mereka yang mengalami penyakit asma, mengawal cirit-birit dan mengukuhkan pertumbuhan rambut.
Buah bidara cina sedikit sebanyak boleh membantu untuk mengawal berat badan. Daun pokok bidara cina adalah kecil, cantik, dan buahnya berwarna merah serta berbentuk telur. Buah bidara cina juga berguna untuk meningkatkan tenaga fizikal dan menguatkan otot. Malah ia boleh diambil untuk rawatan degupan jantung yang tidak teratur dan peluh badan yang berlebihan .Ia juga adalah pembersih darah dan membantu melancarkan sistem penghadaman. Buah bidara cina kering bersifat astringen, menenangkan dan boleh mencegah kanser. Cara pemakanan bidara cina juga berbeza mengikut kawasan. Di Great Britain, ia dihidangkan sebagai buah-buahan kering atau gula-gula yang lazat bersama minuman teh pada waktu petang. Di Korea, China dan Taiwan biasanya buah bidara cina diambil dalam bentuk sirap manis. Malah terdapat di kawasan-kawasan tertentu yang menggunakannya untuk penghasilan cuka. Buah bidara cina di dalam tin dan teh berperisa bidara cina juga boleh didapati di pasaran. Tetapi di Iran, Pakistan dan India, bidara cina kebanyakannya dimakan sebagai kurma yang kering.

Dalam kebanyakan negara di dunia, bidara cina dimakan sebagai kurma hijau segar yang juga lazat. Di Asia Timur, saiz pokok bidara cina sangat besar dengan pelbagai warna boleh didapati seperti warna merah dan hitam. Penemuan histologi menunjukkan, bidara cina mempunyai kesan perlindungan terhadap penyakit hati dan begitu berkesan untuk rawatan hati berlemak. Dalam perubatan tradisional Iran penggunaan bidara cina begitu disyorkan untuk merawat penyakit seperti batuk, selesema, dan sakit tekak. Tetapi perlu diingatkan bahawa pengambilan bidara cina oleh orang yang cepat kesejukan boleh menyebabkan bengkak muka dan mereka harus mengambil bidara cina dengan currant.

 Rujukan 

 Bacaan lanjut